
A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJA

**kép**»RI-ZA-LIT«

RIMELY-ZAJÁCZ ÉPÍTÉSZ STÚDIÓ KFT

levélcím: 1221 Budapest, Lomnici utca 28/a

iroda: 1113 Budapest, Kökörcsin u. 4 mf.4.

tel/fax: 381 0353 e-mail: [riza@t-online.hu](mailto:riza@t-online.hu)

1.

ALÁÍRÓLAP


A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

Felelős építész tervező: RI-ZA-LIT Kft.  
 1221 Budapest, Lomnici utca 28.a

Építész tervezők Rimely Károly É1-01-1785  
 Zajácz Katalin É1-01-3118

Tartószerkezet MATERV Kft.  
 1094 Budapest, Ferenc krt. 23.  
 Szabó István TT 01-3802

Épületgépészet NOVOTERV-GÉPÉSZ Bt.  
 1037 Budapest, Szépvölgyi út 111.  
 Erhardt Péter GT-01-8792

Orvostechnológia Egészség Tervező Műhely Kft  
 1144 Budapest, Füredi út 44.  
 Finta Gábor EG-T 01-1276  
 Makara Sándor

Épületvillamosság GT Intelekt Kft.  
 1125 Budapest, Galgóczi u. 8.  
 Taraj Márton VT 01-11063

Építész tűzvédelmi szakértő SZIKRAESŐ 77 Kft.  
 1046 Budapest, Kinizsi u. 11.  
 Kováts Róbert TUÉ 01-14927

2.

TARTALOMJEGYZÉK

A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

1. Aláírólap
2. Tartalomjegyzék
3. tervezői nyilatkozat
4. Építészeti műszaki leírás
5. Tűzvédelmi műszaki leírás
6. Helyiséglista
7. Tervjegyzék

3.

TERVEZŐI NYILATKOZAT

A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

A tervezett építési tevékenység, illetve a dokumentáció megnevezése, az építtető neve címe:

Kutató- és diagnosztikai központ kialakítása a Magyar Kajak-Kenu Szövetség Latorca utcai telephelyének új épületrészében

Kiviteli tervdokumentáció

Az építtető:

Magyar Kajak-Kenu Szövetség

1138 Budapest, Latorca utca 2.

A tervezett építési tevékenység helye, címe, helyrajzi száma:

1138 Budapest, Latorca utca 2. hrsz.: 25666/3

Megnevezése, rövid leírása, jellemzői:

Meglévő - két éve felépített – új, eddig használatba nem vett épületrészben orvosi-diagnosztikai és kutató helyiségek kialakítása


Alulírott tervezők nyilatkozunk, hogy:

* az általunk tervezett építészeti-műszaki megoldás megfelel a vonatkozó jogszabályoknak, általános érvényű és eseti előírásoknak így különösen a környezetvédelmi, a statikai, az életvédelmi követelményeknek,
* az általunk tervezett építészeti műszaki megoldás megfelel az OTEK 50. § (2) es (3) bekezdésében meghatározott követelményeknek,
* a jogszabályokban meghatározottaktól eltérés nem vált szükségessé,
* a vonatkozó nemzeti szabványoktól eltérő műszaki megoldás nem vált szükségessé
* az adott tervezési feladatra azonos módszert alkalmaztunk a hatások, (terhek) és az ellenhatások (teherbírások) megállapítására es azt a tervezés során teljes körűen alkalmaztuk,
* az építmény tervezésekor alkalmazott műszaki megoldás megfelel az Etv. 31.§ (2) bekezdés c-h) pontjaiban meghatározott követelményeknek,
* az érintett közműszolgáltatokkal az építtetőnek érvényes szolgáltatói szerződése van, az eddig biztosított kapacitás elegendő az épület ellátására, a közmű szolgáltatokkal az egyeztetésre nem volt szükség.
* külön jogszabályban meghatározott építési termék betervezésére nem került sor,
* azbesztet a tervezett építmény nem tartalmaz.
* A munkára tervezői jogosultsággal rendelkezünk.

Budapest, 2017. november


Nyilatkozó tervezők

Építészet RI-ZA-LIT Kft.  
 1221 Budapest, Lomnici utca 28.a  
 Rimely Károly É1-01-1785  
 Zajácz Katalin É1-01-3118

Tartószerkezet MATERV Kft.  
 1094 Budapest, Ferenc krt. 23.  
 Szabó István TT 01-3802

Épületgépészet NOVOTERV-GÉPÉSZ Bt.  
 1037 Budapest, Szépvölgyi út 111.  
 Erhardt Péter GT-01-8792

Épületvillamosság GT Intelekt Kft.  
 1125 Budapest, Galgóczi u. 8.  
 Taraj Márton VT 01-11063

Orvostechnológia Egészség Tervező Műhely Kft  
 1144 Budapest, Füredi út 44.  
 Finta Gábor EG-T 01-1276  
 Makara Sándor

Építész tűzvédelmi szakértő SZIKRAESŐ 77 Kft.  
 1046 Budapest, Kinizsi u. 11.  
 Kováts Róbert TUÉ 01-14927

4.

ÉPÍTÉSZETI MŰSZAKI LEÍRÁS

A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

## Tartalomjegyzék

- A JELENLEGI ÁLLAPOT

- TERVEZETT KONCEPCIÓ ISMERTETÉSE

* + - EGYÉB KONCEPCIONÁLIS KÉRDÉSEK

- FŐBB ANYAGOK ÉS SZERKEZETEK

- RÉTEGRENDEK

- HELYISÉGLISTA

## A helyszini adottságok és a meglévő épület ismertetése

Az épület az észak-pesti Dunaparton a Latorca utca 2 sz alatt álló Magyar Kajak-Kenu Szövetség székházának bővítéseként épült 2015-16-ban. Tervezője Olbert Krisztián (Óbuda Építész Stúdió). A szerzői joggal kapcsolatos kérdésekben az MKKSZ írásban megegyezett az eredeti tervezővel.

A tervek a jelenlegi székház bővítéseként azzal minden szinten összeépülve készültek. Bejárata a jelenlegi főbejáraton keresztü a szélfogóból biztosított, de külön bejárat is készült. A két bejárat egy központi lépcső-lift közlekedőmaghoz vezet, mely a hosszanti téglalap alakú épületrész elején helyezkedik el.

Az eredeti tervek alapján földszintes és kétemeletes épületrész készült, teljes pinceszinttel. Alaprajzi kialakításban a végleges használat számára szabad lehetőséget biztosítottak a belső terek osztások nélküli kialakításaival. Csak a pinceszinti gépészeti helyiség és a kiépített vizesblokk együttes, valamint a II. emeleti vizesblokk által adott közöttséggel kell számolni. A belső flexibilitás a homlokzaton is követhető, összefüggő üvegezett sávablakos-fix üveges mezők és tömör parapetek találhatóak a homlokzati felületen.

Az épület eredeti kiviteli tervei, az átadási dokumentáció tervei és iratai ma a Megbízó tulajdonában megtalálhatóak.

Miután az épület a végleges funkció eldöntése nélkül készült a későbbi részletes belső kialakítás számára próbáltak szabad lehetőséget biztosítani.

Az épület monolit vasbeton szerkezettel készütl belső, közbenső alátámasztás nélküli haránt állású pillérekkel.

A pillérek fesztávja 8,10 méter, a pillérraszterek rendszere 6×3,05 méteres és egy 5, 10 méteres állásból áll. Az utóbbi nagyobb távolságú egységben található a lift-lépcsőmag és vele szemben két adott szinten a vizesblokk.

A pinceszint a mértékadó talajvízszint alá került így megfelelő víznyomás elleni szigeteléssel készült belső oldali 100 centiméter vastag vasbeton lemezalapon.

A födémek rejtett gerendás rendszerű síkfödémek a pinceszint felett 30, máshol 25 centiméteres vastagssággal, rajta úsztatott padlószerkezettel.

Külső megjelenése tükrözi a belső egyszerű egyteres kialaklítást nagy összefüggő üvegfelület és hézagosan kialakított fa-fém lécburkolat a tömör hőszigetelt parapetek előtt. Ez a hézagos natúr-fa lécváz megjelenése egyedi karaktert ad az épületnek és erősen meghatározza jellegét. Az I emeleti ablaksáv előtt motoros mozgatású fa lamellás árnyékoló készült, ami oldalanként csak együtt mozgatható. Sajnos árnyékoló a földszinten és a II. emeleten nem lett kialakítva.

Az épület lapostetős kialakítású, a visszaléptetett II. emeleten terasztető készült.

Az egész épület minimalista stílusúnak mondható. A homlokzatot acélszerkezetű sávos üvegfalak és ablakok, a tömör mezőkben alkalmazott natúr fa és szürke fém lécváz alkotja.

A belső szakipari kialakítás is az igényesebb minimalista elveknek megfelelő. Nagyon kevés a belső válaszfal, ezekben acéltokos fa ajtók, illetve keret nélküli üvegajtók készültek. Az öntött műgyanta padlóburkolatot fém hajlatlábazati léccel zárták le. A fűtésről menyezetbe süllyesztett alacsony hőfokú hűtő-fűtő rendszer gondoskodik.

## TERVEZETT KONCEPCIÓ ISMERTETÉSE

### A szakmai program:

Az új épületben a sportdiagnosztikai központ kialakítása az orvosszakmai program és terv alapján történik.

A szakmai program kialakítását nagyban befolyásolták a kész épület adottságai. Így figyelembe kellett venni például a tervezendő MR nagy súlyát, a röntgenberendezés sugárterhelésének problémáját, a nagy üveghomlokzatos szintek esetében, vagy a különböző vizsgálatok-szűrések eltérő személyforgalmát is.

Sok egyeztetés után az az alapkoncepció alakult ki, hogy az ablakkal alig ellátott pinceszinre kerüljenek a képalkotó diagnosztikai vizsgálók a nagy forgalmú vérvételi és mintagyűjtő helyiséggel. A földszint az általános vizsgálók területe, míg az első emeletre a sportolói állapotfelmérő és kezelő helyiségek kerültek.

### Funkcionális kialakítás

Az épület pincei területét lépcsővel és a lifttel is el lehet érni. A szinten kisebb módosítással megmarad a női-férfi wc-mosdó blokk, az akadálymentesen kialakított wc helyiség, a takarító kamra és gépészeti helyiség.

A pinceszinti vizes berendezések csatornaellátását csak átemelő berendezésen keresztül lehet a házi rendszerbe bekötni. A jelenlegi berendezés a várhatóan megnövekedő igényeket is ki tudja elégíteni. A pinceszinten a wc blokk a vizsgálatra érkezők számára marad meg. Új kétnemű személyzeti öltöző, fürdő-wc blokk készül az átemelő berendezéshez megfelelő közelségben, ugyanis a műszaki lehetőségek csak a vasbeton alaplemez feletti 15 cm es padlórétegződésben teszik lehetővé a csatornavezetékek kialakítását. A wc berendezések számára szükséges átmérőjű padló csatornához már igy is a vb alaplemezbe is bele kell vágni egy sávban.

A szinten kialakítandó többi vizes berendezés csak kézmosó illetve mosogató. Ezek vezetéke a padlórétegben elvezethető.

Miután az állandó mágnessel rendelkező MR berendezés súlya több mint 14 tonna, telepítésére csak a legalsó szinten volt lehetőség és ennek alá kellett rendelni az összes ezzel a döntéssel keletkezett műszaki problémát.

A berendezés leszállítása a meglévő lift-lépcső igénybevételével nem volt megoldható. Csak új leeresztő aknán keresztül tudtuk biztosítani a mostani beszállítást és a későbbi gépcserét is. A leeresztő aknát az épület nyugati végénél a MKKSZ telkén belül alakítottuk ki. Úgy terveztük, hogy jelenlegi szigeteléssel összedolgozott állandó akna készüljön. Az MRI helyiségtől a beszállítás után lefalazott és fedett burkolt aknát alakítottunk ki, melyet csak ritkán kell kibontani. Legnagyobb feladat a háromrétegű víznyomás elleni szigetelés kinyitása és az új aknaszigeteléssel való vízhatlan csatlakozásának kiépítése. Ennek pontos kialakítására szigetelési szaktervező által készített külön dokumentáció készült.

Az akna dilatáció nélkül a meglévő vb alaplemezzel és vb falakkal összevasalva-betonozva készül. Födéméhez kibetonozott trapézlemezt alkalmaztunk a későbbi egyszerűbb kinyitás érdekében és ezen kívül az ellenőrzés céljára az akna falában, a talajszint felett, a vasbeton falban egy téglafalazatos „ablak” is készült.

Az MR berendezés a technológiai adatszolgáltatás szerinti kialakítású, egy vizsgálóhelyiségből, ehhez kapcsolódó vezérlő-kapcsoló térből és ebből leválasztott géptérből áll. A beteg a vezérlőn keresztül érkezik a vizsgálatra és csak innen juthat be az MR helyiségbe. A vezérlő és a vizsgáló között áttekintő ablak készül.

Az MRI helyiség kialakítását csak szerkezetileg kész szintig kell készíteni: vakolt tisztasági festéssel ellátott falak, símmított betonpadló a végleges padlósík alatt 40 mm-rel kialakítva, ugyanis a berendezés önálló saját kabinnal készül, melyet a géppel együtt hoznak.

Az épület nyugati végének másik egysége a röntgenvizsgáló. Ide egy akadálymentesen is használható vetkőzőfülkén keresztül, vagy közvetlenül is bejuthatunk. A vizsgálóval egy térben csak ólolmüveges áttekintő ablakkal és sugárvédő fallal lelválasztva készült a kapcsolópult. A röntgenhelyiség falai sugárvédettek, a födéme és külső vasbeton szerkezetei szintén megfelelő sugárvédelmet nyújtanak.

A pinceszinten kerül kialakításra egy pszichológusi-dietetikusi szoba, egy kis mágnesterápiás kezelő és egy vérvételi helyiség is.

A földszinti területet négy vizsgálóhelyiség (és az egyikhez kapcsolódó kis sötétszoba) foglalja el. A páciensek az MKKSZ főbejáratán keresztül érkezhetnek és a szélfogóból közvetlenül a váró recepciós térebe juthatnak.

Mindegyik helyiség többfunkciós: ortopédiai-neurológiai-bőrgyógyászati vizsgáló; nőgyógyászati-urológiai rendelő; orr-fül gégészeti és szemészeti rendelő, valamint kardiológiai és sportorvosi rendelő lett kialakítva.

A földszinti lépcsőház-lift előteréből nyílik még egy személyzeti tárgyaló-pihenő-teakonyha is. Itt az eredeti tervek szerint is teakonyhát képzeltek el és a gépészeti csatlakozásait kiépítették.

Az I. emelet főként a sportolók fizikai állapotának vizsgálatára és kezelésére szolgál. A lépcsőház-lift felől egy kis váróteret is kialakítottunk. Ezen a szinten öltöző készül a sportolók számára, az itteni vizsgálatokhoz – kezelésekhez szükséges valamilyen mértékű vetkőzés. Egynemű öltözőt tervezünk, egyidejűleg nem lesz egyszerre 10 főnél több vizsgálandó személy és mindenhol időre szóló előjegyzés fog működni.

A legnagyobb egység a szint nyugati végében egy ergoterápiás vizsgáló. Itt terheléses vizsgálatokat végeznek. A betegeket futószőnyegen vagy kerékpáron, illetve esetünkben speciálisan kajak, illetve kenu ergométeren vizsgálják, fokozatosan emelkedő mértékű terheléssel és közben rögzítik az EKG jeleket, vérnyomást és más fiziológiás adatokat (pl. spirometria).

Másik nagyobb helyiség a gyógytorna ahol maximum négy fővel tudnak egyidejűleg foglalkozni. A tornaterm és az öltöző egy ajtón keresztül közvetlenül is össze lett kapcsolva. A helyiségben négy bordásfal lesz felszerelve a folyosó felőli falra, ezért ennek mechanikai megerősítéséről is gondoskodni kellett. A gipszkarton válaszfalba zártszelvényű acéloszlopokat építünk be a tényleges bordásfalrögzítésnek megfelelelő kiosztásban.

Készül egy helyiség két kezelőhellyel fizioterápiás kezelések számára, valamint kialakítottunk két önálló masszázshelyiséget is.

A II. emelet jelen állapotán nem változtatunk. A lift-lépcsővel szemben megmaradnanak a személyzeti wc-k. A közlekedő előtérből nyíló két iroda-dolgozószoba mostani állapota megfelelő, ezen nem változtatunk. Csak a tárgyalóhelyiséget választjuk le egy üvegfallal.

### Forgalmi rendszerek

A közlekedésre jelenleg önálló lépcsőház és akadálymentes használatra is alkalmas felvonó áll rendelkezésre. Ezen nem változatunk.

### Diagnosztikai egység személyforgalma

Az egységbe érkező sportolók a főbejáraton-lépcsőházon, szélfogón keresztül érkeznek. A várótérbe lépve adminisztrációs pultnál fogadják őket, ahol bejelentkeznek az aktuális vizsgálatra. Az átöltözést igénylő ellátások esetén az emeleti sportolói öltözőhöz irányítják a vendéget, ahol az adott vizsgálathoz-terápiához megfelelő ruházatát átveheti, értéktárgyait és utcai öltözetét a zárható öltözőszekrényben hagyja. Itt zuhanyzási lehetőséget is biztosítunk. Az alagsori szinten akadálymentes wc-zuhanyzó is kialakításra kerül, mivel parasportolók is érkezhetnek az egységbe.

Az egyes gyógyászati funkciók úgy kerültek kialakításra, hogy azokat minden vendég igénybe tudja venni (minden ellátási funkció akadálymentesen elérhető, illetve a kezelés akadálymentes helyiségben igénybe vehető).

A betegek kezelésük-vizsgálatuk végeztével a sportolói öltözőben átöltözve, tárgyaikat magukhoz véve távozhatnak az épületből.

### Személyzet forgalma

Az orvosi és szakszemélyzet a bejáratokon át érkezik az épületbe. A személyzet számára alagsorban nemenkénti személyzeti öltözőt biztosítunk. Az osztott öltözőszekrények biztosításával a személyzet számára biztosítva van a szükséges szekrény-kapacitás. A munkaközi pihenőjüket a földszinti személyzeti pihenő-teakonyhában tölthetik el. Itt fogyasztják el a reggelijüket, tízóraijukat, uzsonnájukat illetve tölthetik pihenőidejüket.

### Anyagforgalom

Tiszta anyag forgalom

Az egészségügyi munkafolyamatok-kezelések során használatos tiszta, EH (egyszer használatos) és steril anyagok a rendelési-kezelési időn kívül a főbejáraton keresztül érkeznek az egységbe. Ezek tárolására minden funkcionális rendelő-kezelő helyiségben, megfelelő számú és kialakítású tárolási lehetőséget biztosítunk.

Szennyes és hulladék anyag forgalom

A gyógyítás, a kezelések során az egyes betegellátó helyeken keletkező szennyes textilia, veszélyes hulladék tárolása helyben illetve az alagsori szinten kialakításra kerülő, gépészeti téren belül elkülönítetten történik. Ezek elszállítása a nyitvatartási időt követően történik meg. Amennyiben 48 órán belül ezen anyagok nem kerülnek elszállításra, hűtött tárolásukról gondoskodni kell, hűtőben megoldható. A veszélyes hulladékok a szerződött hulladék megsemmisítőbe kerülnek elszállításra.

### Parkolók

Az OTÉK szerinti parkolási igényeket a tervezett igazgatási jellegű kialakításra – irodai funkciók – az eredeti kiépítéskor biztosították. A járóbeteg-ellátó funkció számára ugyancsak 10 m² főterületenként kell egy-egy parkolóállást biztosítani. Ugyanakkor a mostani kiépítésben kisebb a főterület aránya, mert a kiszolgáló, öltöző, kapcsoló stb helyiségek területe azt csökkenti. Így a szükséges parkolószám biztosítása az eredeti kiépítéssel megodott.

### Akadálymentesség

A diagnosztikai egység alapvetően sportolók számára készül, de az akadálymentesség biztosítása természetes feladat. A meglévő bejárat földszinti síkja a terepszinten található. Az akadálymentes bejutás a meglévő épületnél biztosított. A szélfogó mérete 1,50 m-es fordulási sugárhoz megfelelő. A szélfogó után felvonón minden szint akadálymentesen elérhető. A rendelői egységhez külön készült akadálymentes wc egység.

## FŐBB ANYAGOK ÉS SZERKEZETEK

### Bontások

Az alagsori padlószerkezet az MRI helyiségben és a röntgenvizsgálóban teljes területen bontásra kerül, valamint vonal szerinti padlószerkezet felbontás történik a technológiai szerelőcsatorna és gépészeti vezetékek sávjaiban. A személyzeti wc blokktól a vezeték nyomvonalán a vezetéksávot 50 mm-t a vb lemezbe is bele kell süllyeszteni a megfelelő lejtés biztosíta érdekében.

A földszinti padlóban a fűtés-hűtés, valamint a vízellátás-csatornázás vezetékei számára szintén vonal menti padlószerkezet felvágást tervezünk a technológiai és gépészeti vezetékek sávjaiban.

Az I. emelet fűtési-hűtési, valamint a víz- és csatornavezetékeit a földszint feletti álmennyezetben tervezzük elvezetni.

Az MR berendezés számára létesítendő leeresztő akna miatt a vasbeton pincefal és a víznyomás elleni szigetelés (az összes kiegészítő réteggel együtt) elkerülhetetlen.

A légcsatornák számára gépészeti szerelőaknát létesítünk, mely új födémáttörések készítését jelenti. Ennek kialakítását a tartószerkezeti fejezet részletezi.

A meglévő folyosói üvegajtók jelenlegi helye nem illeszkedik az új funkcionális kialakításhoz, viszont ezek mindenképp megtartandó szerkezetek. Óvatos kibontásuk után új helyre kerülnek beépítésre.

Az épületben kiépített elektromos szerelőcsatorna leszerelése is szükséges óvatos bontással.

A meglévő kiépített tűzjelző hálózat nem felel meg az új funkcionális kialakításnak, így az összes rendszerelemével (berendezések és vezetékezés) bontásra kerül.

A megmaradó vizesblokkok kivételével elbontandó az összes szaniter berendezés, valamint a hozzájuk kiépített víz-csatorna vezeték.

Ezeken kívül minden egyéb, az új funkcionális kialakításban felesleges szerkezet is bontandó.

### Alapozások, tartószerkezet

A tervezett átalakítás a meglévő alapozást csak minimálisan érinti, az új gépleeresztő akna a meglévő lemezalaphoz csatlakozik. Földmunkával járó bontási munka az akna elhelyezéséhez szükséges. Ennek helyén az új aknának megfelelően át kell építeni az alap tövébe telepített szivárgórendszert is.

A tervezett alaprajzi kialakítás csak a gépleeresztő akna kiépítésénél jár szerkezeti beavatkozással.

A külső oldal felől a szigeteléstartó fal bontásával és a szigetelés kivágásával kell a munkát kezdeni. A kialakítandó nyílás szélénél a szigetelést óvatos munkával le kell választani a tartófalról és kb 30 cm-es sávban épen kell hagyni az új szigetelés csatlakozásának felületfolytonosítása érdekében. A vasbeton fal kibontása a nyílás szélein falvágással történjen, de a darabolás bontógéppel is történhet.

Az akna melléépítésének sorrendje az eredeteti kialakítással megegyező: a padlószigetelés vonalában a szigetelést tartó aljzatbetonhoz szorítóperemes szigetelés toldást készítünk, majd ezen védőréteg és szerelőbeton után kivitelezhető az új alaplemez a főépülethez hasonló vastagsággal. Ezek után következhet az új akna zsalukő szigeteléstartó falainak kiépítése összevasalva a csatlakozó falszakaszokkal, majd a függőleges falszigetelés és szigetelésvédelem, és végül a pincefalazat.

Az MR berendezés beemelése után lehet a nyílást befalazni és az akna trapézlemezes födémét, födémszigetelését elkészíteni. A szigetelés részletes kialakítását a szigetelési részlettervek taglalják.

### Födémek

Az épület meglévő födémszerkezeteit az átalakítás nem érinti, kivéve egy új gépészeti szerelőakna kialakítást. Ennek kialakítását a tartószerkezeti fejezet részletezi.

Az új gépleeresztő akna zárófödéme bennmaradó trapézlemez alsó zsaluzattal készülő, 15 cm-es összvastagságú monolit vasbeton lemez lesz a tartószerkezeti tervek szerinti kialakításban. A födém szintje úgy lesz megállapítva, hogy a meglévő terasz egyenes rétegrendje folytatható legyen, a járósík pedig azonos lesz.

### Szigetelések (gépleeresztő akna)

Az épület a Dunától 100 m-re helyezkedik el, így a mértékadó talajvízszint a rendszeres árvizek miatt a terepszinten van felvéve. Az eredeti kiviteli terveknek megfelelően az épület pinceszintje teljes értékű talajvíznyomás elleni teknőszigeteléssel készült, a fokozott igénybevételek miatt 3 réteg modifikált bitumenes lemezzel. A szigetelést tartó fal 15 cm vastag beton zsalukő elemekből épült, felső síkjuk a zárófödém felső síkja. A zsalukő fal 10 cm vastag vasalt aljzatbetonra épül, az egyenletes felület érdekében 1 cm vastag simító vakolattal. A 3 réteg függőleges bitumenes lemezre 10 cm vastag EPS-100 hőszigetelő táblák kerültek, melyre PE fóliát helyeztek a mellé épülő vasbeton fal technológiai elválasztó rétegeként. A vízszintes helyzetű bitumenes lemezekre 5 cm vastag szerelő beton került, melyre 100 cm vastag alaplemez épült. A nagy vastagságra a felúszás elleni leterhelés miatt volt szükség.

Az új gépleeresztő akna építése miatt a meglévő szigetelést megbontjuk és ahhoz felületfolytonosan csatlakozunk az új szerkezettekel. Az akna alaplemeze a meglévő alaplemezbe lesz bekötve a tartószerkezeti tervek szerint, szerkezeti dilatáció nem készül. Az új vízszigetelés szakszerű csatlakoztatását csak szorítóperemes kapcsolatokkal tudjuk megoldani.

A tervezett padló és fal rétegrend megegyezik a meglévő rétegrenddel, az EPS-100 hőszigetelés helyett azonban XPS hőszigetelő táblát kívánunk használni. A vízszigetelés ugyanúgy 3-rétegű modifikált bitumenes lemezzel történik.

Az akna zárófödémén a terasz meglévő csapadékvíz elleni szigeteléséhez csatlakozunk, anyaga azzal megegyező két réteg öntapadó bitumenes lemez lesz. A hőszigetelés ugyanakkor a szerényebb igények miatt PIR táblák helyett EPS-150 típusú polisztirolhab lesz.

Az alkalmazott szigetelési anyagok lényeges tulajdonságait a szigetelési tervdokumentáció tartalmazza.

### Homlokzati szerkezetek

A tervezett átalakítás lényegében csak a belső, alaprajzi kialakítást érinti, a homlokzat jellegét érintő változást nem tervezünk. Az egyetlen új homlokzati szerkezet a déli homlokzat földszinti ablakai felett elhelyezendő vízszintes lamellás zsaluzia lesz, mely az emeletiekkel azonos kialakításban készül.

### Válaszfalazások

Az épület új válaszfalai szerelt gipszkarton szerkezetek, illeszkedve a meglévő-megmaradó válaszfalakhoz. Általánosan ezek a padlóburkolatra, vagy az annak felszedése utáni (szönyegpadló esetében) kiegyenlített aljzatra készülnek 10 cm-es vastagságban, kétoldali két réteg borítással. Ez alól kivételt képeznek a pinceszinti röntgen helyiség határoló szerkezetei, mivel ott sugárvédelemre van szükség, az orvostechnológiai fejezetben részletezett mértékben. A létesítendő új aknafalak is szereltek, egyoldali gipszkarton borítással.

Az új válaszfalak lényeges tulajdonságai a következőek:

* Szerelt gipszkarton válaszfalak
* szerelt gipszkarton fal egyszeres bordavázzal (CW 50/100), kétoldali két réteg lemezborítással a klimatikus viszonyoknak megfelelően (impregnált vagy normál gipszkarton lemez)
* vastagság: 10 cm az akusztikai és tűzvédelmi előírásoknak megfelelően (kezelő határoló fala min. 43 dB)
* rendszer tűzvédelmi osztálya, tűzállósági határértéke: min. A2 EI 30
* Szerelt gipszkarton sugárvédelmi válaszfalak
* szerelt gipszkarton fal egyszeres bordavázzal (CW 100/150), kétoldali két réteg lemezborítással a klimatikus viszonyoknak megfelelően (impregnált vagy normál gipszkarton lemez)
* vastagság: 15 cm az akusztikai és tűzvédelmi előírásoknak megfelelően (kezelő határoló fala min. 43 dB)
* rendszer tűzvédelmi osztálya, tűzállósági határértéke: min. A2 EI 30
* sugárzás elleni védelem: 1 mm ólomegyenértékű (a sugárzásnak kitett oldal belső rétege 1 mm vastag ólomlemez kasírozású gipszkarton építőlemez)
* Szerelt gipszkarton előtét- és aknafalak
* szerelt gipszkarton fal egyszeres bordavázzal (CW 50/100), egyoldali két réteg lemezborítással a klimatikus viszonyoknak és a tűzvédelmi előírásoknak megfelelően (impregnált vagy normál gipszkarton lemez, tűzvédelmi gipszrost lemez)
* rendszer tűzvédelmi osztálya, tűzállósági határértéke: min. A2 EI 30

### Beltéri nyílászárók

Az ajtószerkezetek egy része helyén megmaradó, más részük áthelyezett, és készülnek újak is. Az újak kialakításukban illeszkednek a meglévőekhez, vagyis acéltokosak, síkban záródó fa ajtólappal. A pinceszint kivételével a kezelő-rendelő helyiségek ajtói felülvilágítót is kapnak. A II. emeleti tárgyaló leválasztása egy szintén fémtokos üvegezett portál lesz, igazodva a meglévő portálokhoz, fóliázott üvegfelülettel, nyíló ajtóval.

Az ajtók utólag beépíthető gipszkarton tokokkal készülnek, gyári porszórt felülettel. A szárnyak fehér színű üzemi festést kapnak. Kiemelt küszöb sehol nem készül, csak burkolatváltó profilok és automata küszöbtömítések kerülnek beépítésre.

A pinceszinten kialakítandó röntgen helyiségben sugárvédelemmel ellátott ajtók és áttekintő ablakok készülnek, az orvostechnológiai fejezetben megadott ólomegyenértékű minősített szerkezetekkel. Az MRI vizsgáló áttekintő ablaka acéltokos, fixen üvegezett kialakítású.

Az ajtóméretek kiválasztásánál a DIN szabvány szerinti méretértelmezést alkalmaztuk.

* Acél tokos beltéri ajtók tömör ajtószárnnyal:
* DIN szabványnak megfelelő méretű acél tokos beltéri ajtók, a helyiség igényszintjének megfelelő (ld.: építészeti tervek) ajtólappal és kiegészítő szerkezetekkel (tömítések, vasalatok, üvegezés stb.)
* felületkezelés: gyári porszórt felületű tok és szárny, RAL 9006 (ezüstszürke tok) és RAL 9010 (fehér szárny) színben
* Fém tokos üvegezett beltéri portál
* Acél tokos üvegezett beltéri portál, a helyiség igényszintjének megfelelő (ld.: építészeti tervek) ajtólappal és kiegészítő szerkezetekkel (tömítések, vasalatok, üvegezés stb.)
* felületkezelés: gyári porszórt felületű tok RAL 9006 (ezüstszürke) színben és betekintésgátló fóliázott üveg
* Sugárvédelmi ajtó
* DIN szabványnak megfelelő méretű acél tokos beltéri ajtók, a helyiség igényszintjének megfelelő (ld.: építészeti tervek) ajtólappal és kiegészítő szerkezetekkel (tömítések, vasalatok, üvegezés stb.)
* felületkezelés: gyári porszórt felületű tok és szárny, RAL 9006 (ezüstszürke tok) és RAL 9010 (fehér szárny) színben
* 1 mm ólomegyenértékű sugárvédelem
* Fém tokos sugárvédelmi betekintő ablak (röntgen helyiség)
* Acél tokos fixen üvegezett áttekintő ablak
* felületkezelés: gyári porszórt felületű tok RAL 9006 (ezüstszürke) színben
* 1,5 mm ólomegyenértékű sugárvédelem
* Fém tokos betekintő ablak (MRI helyiség)
* Acél tokos fixen üvegezett áttekintő ablak
* felületkezelés: gyári porszórt felületű tok RAL 9006 (ezüstszürke) színben

### Burkolatok

Az épület pinceszintjén, a közlekedő és közös használatú terekben jelenleg műgyanta padló van, az eredetileg tervezett irodaterekben padlószőnyeg. A padlószőnyeg burkolatok a II. emelet kivételével bontásra kerülnek. A pinceszinten a röntgen és az MRI helyiségben a teljes padlórétegrend felbontásra kerül a szükséges gépalapozások illetve kábelcsatornák, és az MRI box miatt.

A közlekedő és közösségi terekben a jelenlegi műgyanta padlót megtartjuk, csak a gépészeti felvésések miatt szükséges a sávszerű javítása.

A vizsgáló és kezelőterekben új ragasztott gumipadló készül. Ez kerülhet közvetlenül a meglévő műgyanta burkolatra, vagy a felbontott szőnyegpadló helyére az aljzat kiegyenlítése után.

* Önterülő aljzatkiegyenlítő
* ultragyors kötésű finomszemcsés önterülő aljzatkiegyenlítő
* vastagság: 3-8 mm
* Öntött műgyanta padlóburkolat
* Kopásállóság, karcállóság: közepes
* terhelhetőség: közepes
* vegyi terhelhetőség (tisztítószerek) a rendelőkben, nővérszobákban vegyszerálló, mindenütt máshol nagyfokú
* pontszerű közepes terhelésekkel (görgős-szék) szembeni ellenálló képesség közepes
* könnyű tisztíthatóság, karbantarthatóság
* színtartósság
* repedésáthiadló képesség: elvárható 0,2 mm
* hősokk ellenállása: kis hőmérsékleti különbség, hagyományos tisztítási eljárás, maximum 60ºC hőmérsékletkülönbségig.
* csúszásmentessége: közepes
* hőállóképessége: alacsony
* páraáteresztó képesség: párazáró
* csillogásmentesség, műanyag fekete fehér beszórással készített bevonat megjelenése (chips)
* Linoleum kezelőkben, vizsgáló helyiségekben:
* vastagság: min. 2 mm
* antisztatikus tulajdonságú anyag (MSZ-EN 61340-4-5)
* megrendelői választás szerinti színben és mintával
* pl. Armstrong DLW Marmorette
* Elektrosztatikusan levezető (disszipatív) PVC röntgen helyiségben:
* vastagság: min. 2 mm
* elektrosztatikusan levezető tulajdonságú anyag (MSZ-EN 61340-4-5)
* megrendelői választás szerinti színben és mintával

### Álmennyezetek

Álmennyezet általánosan minden helyiségben készül, csak a pinceszinti P15 Technikai helyiségben nem. A kezelő-rendelő helyiségekben 60×60 raszterben látszóbordás kialakításban ásványi szálas álmennyezeti lapokból 3,0 m-es magasságban, míg a közlekedő-közösségi terekben monolit gipszkarton borítással. Az ablaksáv mentén 35 cm-es szélességben egy végigfutó visszaugratott monolit sáv készül a függönyök rejtett szereléséhez.

* Szerelt monolit gipszkarton álmennyezet azonos szintbeli fém vázszerkezetre:
* 1 rtg. 12,5 mm vtg. gipszkarton építőlemez borítás
* min. 45 cm szabad álmennyezeti tér
* tűzvédelmi osztály: A2
* Látszóbordás függesztett álmennyezet:
* 60×60 cm-es raszter
* min. 10 mm vastag ásványi szálas lapok, megrendelői választás szerinti mintával

### Információs rendszerek

A váróban behívórendszer fog működni. A helyiségekre a helyiség számát és funkcióját tartalmazó fix, a dolgozók nevének és beosztásának feltüntetésére cserélhető információs táblákat kell elhelyezni.

### Felületképzések

Általánosan a belső felületek matt fehér festést kapnak, a gyógyászati helyiségekben mosható-fertőtleníthető kivitelben. Ez alól csak a vizes helyiségek képeznek kivételt, azokban mázatlan csempeburkolat készül a falon, 2,15 cm magasságig (ajtótokok felső éle).

* Falburkolat vizes helységekben:
* mázatlan csempe: fagyhatásnak ki nem tett, belsőtéri falburkolat,
* hajlító szilárdság: ≥15 N/mm²
* ragasztási szilárdság: 0,5 N/mm²
* vízfelvétel: E>10 %
* Mosható-fertőtleníthető falfestés:
* latex alapú gombaölő festék
* Diszperziós festés:
* oldószer- és lágyítószermentes matt hatású beltéri falfesték

### Berendezések, bútorok

A bútorok elhelyezésekor ügyelni kell arra, hogy az akadálymentes közlekedést ne gátolják. A padok/ székek elhelyezésénél kivitelezési terv szintjén rendelkezni kell a kijelölt kerekesszékes várakozó helyekről – oda székek ne kerüljenek, a kezelők ajtajai jól láthatóak legyenek.

Az ajtóknál a kilincs mellett, a nyitási oldalon biztosítandó 55 cm, a nyitással ellentétes oldalon pedig 30 cm szabad hely, ez alól kivételt képezhetnek az állandó felügyeletű helyiségek, ahol a személyzet segítheti a rászorulókat.

### Sorszámtépő, ügyfélhívó

A sorszámtépő és ügyfélhívó rendszert akadálymentesen kell kialakítani.

Ha alkalmazunk akadálymentes sorszámtépőt akkor az alábbiakra kell ügyelni:

* Az akadálymentes sorszámtépő semmi esetre nem lehet érintőképernyős.
* Síkból legalább 5 mm-re kiálló nyomógombosnak kell lennie, a kezelőszerveinek maximum 130 cm magasságba kell esnie.
* A kijelzőjének legoptimálisabb, ha 1,50 m magasságban helyezkedik el úgy, hogy
* kerekesszékből is jól látható legyen.
* A sorszámtépő kijelzője ne tükrözze a környezetet.
* A sorszámtépõ nyomógombjai mellett Braille felirattal is szerepeljenek a választási lehetőségek.
* A sorszámtépő automatánál a recepciós segítséget ad.
* A sorszámtépő előtt meglegyen a szükséges hely a gép kezeléséhez, a gép előtt meg lehessen fordulni kerekesszékkel.
* A sorszámtépőn a feliratok jól látható módon, akadálymentes betűtípussal legyenek kialakítva.
* A recepciónál a rendelés alatt állandó felügyelet van. Az alkalmazott segít a fogyatékkal élőknek az eligazodásban.

### Élvédők, ütközősávok

Az épület fő közlekedési területein és a váróban falsíkban elhelyezett rozsdamentes acél élvédőket kell beépíteni.

### Dilatáció

A burkolatok dilatálása az alkalmazástechnikai utasításokban előírt sűrűséggel műanyag profilok, az épületek dilatálása a várható épületmozgások figyelembevételével kiválasztott fém-műanyag kombinációjú épületdilatációs profilok beépítésével történik.

Budapest, 2017. november

 Rimely Károly Zajácz Katalin  
 építész tervező építész tervező

5.

TŰZVÉDELMI MŰSZAKI LEÍRÁS

A

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

A tervezett belső funkcionális átalakítás nem érinti az eredeti kiviteli tervben meghatározott tűzvédelmi koncepciót, így új tűzvédelmi műszaki leírás nem készül.

**6**

**HELYISÉGLISTA**

**A**

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

|  |  |  |  |  |
| --- | --- | --- | --- | --- |
| PINCESZINTI HELYISÉGLISTA | | | | |
|  | | | |  |
| szám | helyiségnév | alapterület | | burkolat |
| P01 | lépcsőház | 7,98 | m² | impregnált beton |
| P02 | közlekedő, váró | 31,82 | m² | műgyanta |
| P03 | gépészet, veszélyes hulladék, hulladék | 9,75 | m² | műgyanta |
| P04 | női mosdó | 4,13 | m² | műgyanta |
| P05 | női wc | 1,67 | m² | műgyanta |
| P06 | női wc | 1,32 | m² | műgyanta |
| P07 | férfi mosdó | 3,66 | m² | műgyanta |
| P08 | piszoár | 1,32 | m² | műgyanta |
| P09 | férfi wc | 1,32 | m² | műgyanta |
| P10 | akadálymentes mosdó | 8,08 | m² | műgyanta |
| P11 | takszer | 1,23 | m² | műgyanta |
| P12 | mágnesterápiás kezelő | 6,41 | m² | gumipadló |
| P13 | elektromos elosztó | 1,20 | m² | műgyanta |
| P14 | liftakna | 3,15 | m² |  |
| P15 | vérvételi helyiség | 9,14 | m² | gumipadló |
| P16 | kapcsoló vezérlő | 8,90 | m² | gumipadló |
| P17 | vetkőző | 2,16 | m² | gumipadló |
| P18 | technikai helyiség | 3,62 | m² | gumipadló |
| P19 | MRI vizsgáló | 25,24 | m² | simított beton padló |
| P20 | röntgen | 19,95 | m² | elektrosztatikusan levezető padló |
| P21 | akadálymentes vetkőző | 4,62 | m² | gumipadló |
| P22 | pszichológus, dietetikus | 7,68 | m² | gumipadló |
| P23 | személyzeti öltöző | 6,24 | m² | gumipadló |
| P24 | zuhanyzó | 2,49 | m² | műgyanta |
| P25 | zuhanyzó | 2,56 | m² | műgyanta |
| P26 | fedett gépleeresztő akna | 6,08 | m² | simított beton padló |
| **Σ** | **összesen** | **181,72** | **m²** |  |

|  |  |  |  |  |
| --- | --- | --- | --- | --- |
| FÖLDSZINTI HELYISÉGLISTA | | | | |
|  | | | |  |
| szám | helyiségnév | alapterület | | burkolat |
| 001 | lépcsőház | 19,28 | m² | impregnált beton |
| 002 | váró | 19,54 | m² | műgyanta |
| 003 | teakonyha | 13,76 | m² | műgyanta |
| 004 | recepció | 5,16 | m² | műgyanta |
| 005 | közlekedő | 13,30 | m² | műgyanta |
| 006 | ortopédiai, neurológiai és bőrgyógyászati rendelő | 10,30 | m² | gumipadló |
| 007 | nőgyógyászati és urológiai rendelő | 64,13 | m² | gumipadló |
| 008 | sötétszoba | 5,94 | m² | gumipadló |
| 009 | orr- és fülgégészet, szemészeti rendelő | 19,22 | m² | gumipadló |
| 010 | kardiológia, sportorvosi rendelő | 18,20 | m² | gumipadló |
| **Σ** | **összesen** | **188,83** | **m²** |  |
| 011 | terasz | 39,50 | m² | faburkolat |

|  |  |  |  |  |
| --- | --- | --- | --- | --- |
| I. EMELETI HELYISÉGLISTA | | | | |
|  | | | |  |
| szám | helyiségnév | alapterület | | burkolat |
| 101 | lépcsőház | 19,02 | m² | impregnált beton |
| 102 | váró | 10,62 | m² | műgyanta |
| 103 | közlekedő | 16,65 | m² | műgyanta |
| 104 | masszázs | 9,55 | m² | gumipadló |
| 105 | masszázs | 9,55 | m² | gumipadló |
| 106 | ergometria | 59,22 | m² | gumipadló |
| 107 | öltöző | 6,07 | m² | gumipadló |
| 108 | zuhanyzó | 2,56 | m² | műgyanta |
| 109 | gyógytorna | 26,22 | m² | pvc sportpadló |
| 110 | fizioterápiás kezelő | 13,55 | m² | gumipadló |
| **Σ** | **összesen** | **173,01** | **m²** |  |

|  |  |  |  |  |
| --- | --- | --- | --- | --- |
| II. EMELETI HELYISÉGLISTA | | | | |
|  | | | |  |
| szám | helyiségnév | alapterület | | burkolat |
| 201 | lépcsőház | 17,51 | m² | impregnált beton |
| 202 | közlekedő | 10,42 | m² | műgyanta |
| 203 | mosdó | 2,50 | m² | műgyanta |
| 204 | női wc | 1,67 | m² | műgyanta |
| 205 | piszoár | 1,67 | m² | műgyanta |
| 206 | férfi wc | 1,67 | m² | műgyanta |
| 207 | iroda | 13,64 | m² | padlószőnyeg |
| 208 | iroda | 8,14 | m² | padlószőnyeg |
| 209 | tárgyaló | 8,88 | m² | műgyanta |
| **Σ** | **összesen** | **66,10** | **m²** |  |

**7.**

**TERVJEGYZÉK**

**A**

MAGYAR KAJAK-KENU SZÖVETSÉG LATORCA UTCAI TELEPE  
SPORTTUDOMÁNYI KUTATÓ- ÉS DIAGNOSZTIKAI KÖZPONT

ÉPÍTÉSZETI KIVITELI TERVDOKUMENTÁCIÓJÁHOZ

Bontási tervek

B-1 Pince alaprajz m 1:50

B-2 Földszinti alaprajz m 1:50

B-3 I. emeleti alaprajz m 1:50

B-4 II. emeleti alaprajz m 1:50

B-5 A-A metszet m 1:50

B-6 B-B és C-C metszet m 1:50

Építési tervek

É-1 Alaprajzok

É-1.1 Pince alaprajz m 1:50

É-1.2 Földszinti alaprajz m 1:50

É-1.3 I. emeleti alaprajz m 1:50

É-1.4 II. emeleti alaprajz m 1:50

É-2 Metszetek

É-2.1 A-A metszet m 1:50

É-2.2 B-B és C-C metszet m 1:50

É-3 Elemkonszignációk

É-3.1 belső nyílászáró konszignáció m 1:25

É-3.2 vegyes szerkezetek elemkonszignációja m 1:25

É-4 Álmennyezeti terv

É-4.1 Földszinti álmennyezet terve m 1:50